**Megállapodás**

amely létrejött egyrészről a

**Magyar Közút Nonprofit Zrt.**

székhelye: 1024 Budapest, Fényes Elek u. 7-13.

statisztikai számjele: 14605749-5221-573-01

adószáma: 14605749-2-44

cégjegyzékszám: 01-10-046265

képviseli: Tasi Márta vagyonnyilvántartási osztályvezető és dr. Bardóczky Viktor vagyongazdálkodási osztályvezető

mint vagyonkezelő (a továbbiakban: **Magyar Közút**)

másrészről a

székhelye:

statisztikai számjele:

adószáma:

cégjegyzékszám:

képviseli:

mint beruházó (a továbbiakban: **Beruházó**)

továbbiakban együttesen a „Felek”, egyenként a „Fél” között az alulírott helyen és napon, az alábbiak szerint.

**Preambulum**

1. A Felek megállapítják, hogy a Beruházó elektronikus hírközlési építményt (a továbbiakban: Beruházás) kíván megvalósítani.
2. *A Felek megállapítják, hogy a Beruházó a ……………………………….” című pályázati felhívására „………………………………… címen ………………. azonosító számon regisztrált pályázatot nyújtott be/ kíván benyújtani.*

*A Beruházó előtt ismert tény, hogy a pályázatokhoz való tulajdonosi hozzájárulás kibocsátásának egyik elengedhetetlen feltétele az, hogy a Beruházó érvényes jogcímmel rendelkezzen a pályázatban szereplő (Magyar Állam tulajdonában álló) ingatlan hasznosítására.*

***[nem pályázatos projekt esetén törlendő a 2. pont]***

1. Felek kijelentik, hogy az Ingatlan igénybevételére vonatkozóan jelen megállapodást a nemzeti vagyonról szóló 2011. évi CXCVI. törvény (továbbiakban: Nvtv.) hasznosításra vonatkozó rendelkezéseire hivatkozással kötik meg és a Magyar Közút kijelenti, hogy az Nvtv. 11. § (8) bekezdésében foglaltakra tekintettel jelen megállapodás megkötésére jogosult. A Beruházó, illetve képviselője jelen megállapodás aláírásával büntetőjogi felelőssége tudatában kijelenti, hogy vele szemben nem állnak fenn az állami vagyonról szóló 2007. évi CVI. törvény 25. § (1) bekezdésében foglalt kizáró okok.
2. A Felek a szerződés megkötése vonatkozásában az állami vagyonról szóló 2007. évi CVI. törvény (a továbbiakban: Vtv.) 24. § (2) bekezdés c) pontjára hivatkozással élnek a versenyeztetés mellőzésével.
3. A Felek rögzítik, hogy – az Ingatlannak az épített környezet alakításáról és védelméről szóló 1997. évi LXXVIII. tv. rendelkezéseinek megfelelő közterületi jellege okán – az elektronikus hírközlésről szóló 2003. évi C. tv. (a továbbiakban: Eht.) rendelkezéseire figyelemmel, a megvalósuló létesítmény elhelyezését a közterület tulajdonosa tűrni köteles.
4. **Jelen megállapodás tárgya**
   1. A Magyar Állam 1/1 hányadú tulajdonában és a **Magyar Közút Nonprofit Zrt.** 1/1 hányadú vagyonkezelésében áll(nak) az alábbi ingatlan(ok) (a továbbiakban: Ingatlan (ok)):

|  |  |  |  |
| --- | --- | --- | --- |
| **Település** | **Helyrajzi szám** | **Ingatlan alapterülete (m2)** | **Ingatlan igénybevétel (m2)** |
|  |  |  |  |
|  |  |  |  |

Felek rögzítik, hogy az Ehtv. fogalma szerint az Ingatlan(ok) közterületnek minősül(nek).

* 1. A Felek előtt ismert tény, hogy a Beruházó az Ingatlan …………………… m² területű részén (a továbbiakban: **Ingatlanrész**) a …………. tervező által elkészített ………. megnevezésű, …….. számú, …… keltezésű tervdokumentáció alapján …….. …………………………………… megvalósítását tervezi. Jelen megállapodás tárgyát a Beruházásnak az Ingatlanrész igénybevételével megvalósuló része képezi (a továbbiakban: **Létesítmény**).

Beruházó ezennel nyilatkozik, hogy az illetékes közútkezelő által tárgyi beruházás megvalósításához kiadott közkezelői, nyilatkozatának iktatószáma:…………………..

* 1. Jelen megállapodás aláírásával a Magyar Közút használat címén határozatlan időre biztosítja, hogy a Beruházó a beruházás megvalósításához szükséges mértékben igénybe vegye az Ingatlan jelen megállapodás 1.2. pontjában meghatározott, a Létesítmény által elfoglalt Ingatlanrészét.
  2. A Magyar Közút biztosítja a Beruházó részére, hogy a pályázat során vállalt, és/vagy a részére jogszabályban, illetve hatósági határozatban előírt – a Létesítményre vonatkozó – fenntartási kötelezettségeit teljesítse, az ahhoz szükséges mértékben az Ingatlanrészt igénybe vegye.
  3. A Felek kijelentik, hogy jelen igénybevételt megalapozó megállapodás megkötésére az Nvtv., az állami vagyonról szóló 2007. évi CVI. törvény és az állami vagyonnal való gazdálkodásról szóló 254/2007. (X. 4.) Korm. rendelet előírásainak megfelelően kerül sor.

1.5.1. A Beruházó képviselője jelen megállapodás aláírásával büntetőjogi felelőssége tudatában kijelenti, hogy Beruházó az Nvtv. 3. § (1) bekezdésében, valamint 11. § (10) bekezdésében rögzítetteknek megfelel, azaz átlátható szervezetnek minősül.

1.5.2. A Beruházó jelen megállapodás aláírásával – hivatkozva az Nvtv. 11. § (10) és (11) bekezdésében foglaltakra – vállalja, hogy

1. a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,
2. az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
3. a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

1.5.3. A Beruházó tudomásul veszi, hogy az Nvtv. 11. § (12) bekezdésében foglaltakat figyelembe véve köteles eljárni, tekintettel arra, hogy a rendelkezés Beruházó általi megszegése esetére a törvény a Magyar Közút részére kártalanítás nélküli és azonnali hatályú felmondási lehetőséget biztosít, valamint azt rendkívüli felmondási okként jelöli meg.

Fentiek alapján jelen megállapodást a Magyar Közút kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a Beruházóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó megállapodás megkötését követően beállott körülmény folytán már nem minősül átlátható szervezetnek.

* 1. A Felek rögzítik, hogy a tervezett igénybevétel nem vezethet a közút állagának romlásához, a közúti forgalom biztonságának sérelméhez vagy veszélyeztetéséhez, továbbá az igénybevétel nem akadályozhatja a Magyar Közút fenntartási, üzemeltetési feladatainak ellátását és az adott közúti szakaszhoz kapcsolódó hálózatfejlesztési és korszerűsítési tervek, programok végrehajtását.

**2. A Létesítmény jogi helyzete**

* 1. A Felek megállapítják, hogy az Ingatlan továbbra is a Magyar Állam tulajdonát képezi. A Beruházó a kivitelezési időszak alatt a beruházást idegen dolgon végzett beruházásként tartja nyilván könyveiben, míg a Létesítmény számvitelileg a megépülését követően is a Beruházónál marad értéknövelő beruházásként, és azt továbbra is saját könyveiben tartja nyilván.

* 1. A Felek megállapodnak abban, hogy a Létesítményt a Beruházó saját költségén, saját felelősségére és kockázatára valósítja meg az építési engedélynek megfelelően. Erre tekintettel Felek megállapodnak abban, hogy a Beruházó a Létesítmény megépítésének költségeivel, illetve a Beruházó által vállalt, vagy részére jogszabályban, illetve hatósági határozatban előírt fenntartási feladatok teljesítésével kapcsolatban a Magyar Közúttal, valamint a Magyar Állam bármely más képviselőjével szemben semminemű igényt nem érvényesíthet.

Amennyiben a Létesítmény kivitelezése, fenntartása, üzemeltetése során a Beruházó által harmadik személynek okozott kár megtérítése vonatkozásában harmadik személy követeléssel lépne fel, akár a Beruházóval, akár a Magyar Közúttal szemben, ezen kár teljeskörű megtérítésére a Beruházó jelen megállapodás aláírásával kötelezettséget vállal.

* 1. A Felek kijelentik, hogy a Létesítmény fenntartásával és üzemeltetésével kapcsolatos minden költség Beruházót terheli mindaddig, amíg a Létesítmény fennmarad, Magyar Közút semmilyen jogcímen nem köteles kifizetésre, költségtérítésre. A Létesítmény üzemeltetéséből eredő károkat Beruházó köteles megtéríteni.

Beruházó tudomásul veszi, hogy a Magyar Közút a vonatkozó jogszabályi előírások szerinti – a közútkezeléshez kapcsolódó – üzemeltetési és fenntartási feladatait az Ehtv.-ben rögzített korlátozásokkal a Beruházó írásbeli hozzájárulása nélkül végezheti.

* 1. Felek rögzítik, hogy amennyiben a Beruházó a Magyar Közút másodszori felszólítására sem tesz eleget a közös használatban álló Létesítményre vonatkozó fenntartási kötelezettségének, úgy a Magyar Közút a fenntartással, kezeléssel kapcsolatos feladatot elvégezteti a hatáskörrel és illetékességgel rendelkező szervezettel, a munkavégzésről pedig számlát bocsát ki a Beruházó felé, aki azt teljesíteni köteles.

**3. Az engedélyezési eljárással kapcsolatos nyilatkozatok**

1. A Magyar Közút jelen megállapodás aláírásával hozzájárul a Létesítmény építési engedélyezési eljárásának lefolytatásához, és hogy az építési engedély kiadásra kerüljön Beruházó nevére és részére.
2. A Magyar Közút kijelenti, hogy jelen megállapodás megkötésére kizárólag az építési engedély alapján megépítendő Létesítmény megvalósítása, illetve az Ingatlan használatára vonatkozó rendelkezések rögzítése miatt kerül sor. Az előzőekben rögzítettek Beruházót nem mentesítik a vonatkozó jogszabályokban, illetve hatósági határozatokban előírt egyéb feltételek teljesítése, illetve a beruházási és a fenntartási feladatok teljesítése alól.

**4. A jogviszonnyal kapcsolatos rendelkezések**

* 1. A Beruházó jogosult arra, hogy az Ingatlan területére belépjen és az Ingatlanrészen az Engedély szerinti munkálatokat elvégezve a Létesítményt megvalósítsa, valamint valamennyi szükséges engedély birtokában a Létesítményt üzemeltesse. A Létesítmény kivitelezésének befejezését követően a Beruházó az Ingatlanrészről a fel nem használt építési anyagokat saját költségén köteles eltávolítani és az Ingatlanrészt rendeltetésszerű állapotba helyreállítani.
  2. A Beruházó köteles a megállapodás 1.2. pontjában meghatározott Ingatlanrészt rendeltetésszerűen használni és megtéríteni minden olyan kárt a Magyar Közútnak, amely a nem rendeltetésszerű használatból ered, illetve a kivitelezési munkálatok során keletkezett.
  3. Az Ingatlanrész hasznosítása okán, az Nvtv. rendelkezései alapján fizetendő használati díjat a Felek az alábbiak szerint határozzák meg:

A használati díj megfizetése előre esedékes jelen megállapodás alapján az Nvtv. 11. § (13) bekezdésének megfelelően. A munkavégzés a díj megfizetéséig nem kezdhető meg.

|  |  |  |  |  |  |
| --- | --- | --- | --- | --- | --- |
| **Település** | **Helyrajzi szám** | **Ingatlan alapterülete (m2)** | **Ingatlan használat (m2)** | **Fajlagos használati díj** belterület esetében 850 Ft/m2, külterület esetében 550 Ft/m2 | **Használati díj nettó (Ft)** |
|  |  |  |  |  |  |
|  |  |  |  |  |  |
| **Összesen** | | | | |  |

**A Beruházó mindösszesen ……….. Ft + ÁFA használati díjat (belterületen 850 Ft/m2, külterületen 550 Ft/m2, ettől értékbecslés alapján el lehet térni) köteles egy összegben megfizetni a Magyar Közútnak a Magyar Közút Nonprofit Zrt. MKB 10300002-10460102-49020027 számú számlájára.**

**Beruházó köteles a banki átutalás során a Közlemény rovatban – a megállapodás mindkét fél általi aláírását követően – a megállapodás SAP azonosítószámát feltüntetni.**

**A használati díj bankszámlára való megérkezését követően a Magyar Közút kiállítja a számlát. A munkakezdés feltétele, hogy a pénzügyi teljesítés a fentiekben meghatározott módon, a megfelelő bankszámlára történjen*, az Eht. 94. § (4a) bekezdés szerint ezek teljesülése esetén a tulajdonosi hozzájárulást pedig megadottnak kell tekinteni*.**

* 1. A Felek kijelentik, hogy a Beruházó a Létesítmény továbbhasznosítására a Magyar Közút előzetes hozzájárulása esetén jogosult, azonban annak fenntartására, külön megállapodásban megbízást adhat harmadik személynek.

1. **Adatvédelemmel kapcsolatos kötelezettségek**
   1. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
   2. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
   3. Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges.

*(amennyiben, nem magánszemély (egyéni vállalkozó) a szerződő fél, úgy az 5.3-as pont törlendő)*

1. **Vegyes rendelkezések** 
   1. Jelen megállapodás valamennyi Fél által történő aláírása napján lép hatályba.
   2. A Létesítmény fennmaradásáig tartó időszak alatti üzemeltetéssel kapcsolatos valamennyi költség a Beruházót terheli.
   3. Felek megállapodnak, hogy a jelen megállapodással kapcsolatos kérdésekben a magyar jogot alkalmazzák.
   4. Felek rögzítik, hogy amennyiben jelen megállapodás bármelyik rendelkezése vagy melléklete bármely okból érvénytelenné vagy hatálytalanná válik, a többi rendelkezés továbbra is hatályban és érvényben marad.
   5. A Felek kijelentik, hogy jelen megállapodás ingatlan-nyilvántartási bejegyzésre nem jogosít.
   6. Jelen megállapodást a Felek három eredeti példányban írják alá. A megállapodás két eredeti példánya a Beruházót, egy eredeti példánya a Magyar Közutat illeti meg.

A Felek jelen megállapodást elolvasás és értelmezés után, mint akaratukkal mindenben megegyezőt helybenhagyóan írták alá.

|  |  |
| --- | --- |
| Kelt Budapest, 2018. ………. hó … napján | Kelt ………….., 2018. ………. hó … napján |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Magyar Közút Nonprofit Zrt.**  Magyar Közút  képviseli:  Tasi Márta vagyonnyilvántartási osztályvezető és  dr. Bardóczky Viktor vagyongazdálkodási osztályvezető | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **…………………..**  Beruházó  képviseli: |